که تاسو دا کار تر اوسه نه وي کړی، تاسو باید د کورنیو چارو وزارت ته د بشري ویزې لپاره هم غوښتنلیک ورکړئ ترڅو آسټرالیا ته مهاجرت وکړئ، پرته لدې چې تاسو د مخه په دریم هیواد لکه متحده ایالاتو، انګلستان یا کاناډا کې میشت شوي یاست. د LEE په توګه تصدیق کیدل د مهاجرت کولو لپاره کافي ندي. تاسو باید یوه ویزه ولرئ. د کورنیو چارو وزارت د تصدیق شويو افغان LEE څخه د ترلاسه شويو د ویزې غوښتنلیکونو پروسس کولو ته لومړیتوب ورکوي.

که تاسو د مخه آسټرالیا ته د بشري ویزې لپاره غوښتنلیک ورکړې وي او رد شوي وي، او بیا وروسته د افغان LEE پروګرام له لارې تصدیق شوي یاست، نو تاسو به اړتیا ولرئ چې بیا ځلي آسټرالیا ته د بشري ویزې لپاره غوښتنلیک ورکړئ. مهرباني وکړئ ډاډ ترلاسه کړئ چې تاسو د خپل بشري ویزې غوښتنلیک سره خپل د LEE تصدیق لیک یوه کاپي چمتو کړئ وي.

د غوښتنلیک د څرنګوالي په اړه توضیحات په ضمیمه شوي سند کې دي. تاسو کولی شئ خپل د غوښتنلیک فورمه په بریښنایی ډول، د پوست له لارې یا د کوریر له لارې وسپارئ- مګر ستاسو د ویزې غوښتنلیک نهايي کیدلي نه شي او نه ویزه درکول کیژي تر هغه چې تاسو د افغانستان څخه بهر ژوند وکړئ.

مهرباني وکړئ خپل د بشري ویزې غوښتنلیک DFAT ته مه استوئ. تاسو باید خپل غوښتنلیک په مستقیم ډول د کورنیو چارو وزارت سره لکه څرنګه چې پورته تشریح شوی دي وسپارئ. که تاسو خپل د ویزې غوښتنلیک تسلیم کړي او بیا له افغانستان څخه بهر سفر وکړئ، نو تاسو باید خپله نوی پته AfghanLEE.amman@dfat.gov.au ته ایمیل کړئ.

په آسټرالیا کې د بیا میشتیدنې لپاره، ټول غوښتونکي باید د کډوالو او بشري (Class XB) ویزې اړتیاوې پوره کړي چې د آسټرالیا په قانون کې ټاکل شوي دي.

د LEE پروګرام په اړه د بیا پوښتل شویو پوښتنو ځوابونه په انګلیسي، دري او پښتو ژبو کې **دلته** شتون لري.

[Afghan Locally Engaged Employee Program (LEE) | Australian Government Department of Foreign Affairs and Trade](https://www.dfat.gov.au/geo/afghanistan/afghan-locally-engaged-employee-program-lee)

د تصدیق شويو سیمه ایزي بوخت کارکوونکي **(LEE)** چې اوسمهال په پاکستان کې دي

د پاکستان حکومت د 'غیر قانوني بهرنيانو د بیرته راستنیدو پلان' خپور کړی دی. دا هغه خلکو ته چې په پاکستان کښي د اعتبار وړ ویزې پرته ژوند کوي داسي وايي چي په خپله خوښه ووځي یا له شړلو سره مخ یاستي.

په پاکستان کې د میشتو خلکو لپاره مهم پیغامونه دا دي:

* که تاسو په پاکستان کې قانوني حیثیت نلرئ، مهرباني وکړئ د اسلام آباد او راولپنډۍ څخه د کډه کولو په اړه فکر وکړئ
* که تاسو يي توان لرئ، تاسو باید د پاکستان با اعتباره ویزه او پاسپورټ ولرئ ترڅو په دي هیواد کې قانوني وګڼل شي.
* مهرباني وکړئ دا ډاډ ترلاسه کړئ چې تاسو د کورنیو چارو وزارت ته د خپلو اړیکو تازه مالومات چمتو کړئ ترڅو د اړتیا په صورت کې له تاسو سره په بیړني ډول اړیکه ونیول شي.

د [کورنیو چارو وزارت ویب پاڼه](https://www.homeaffairs.gov.au/help-and-support/afghanistan-update) د دې پلان په اړه د آسټرالیا حکومت د ځواب په اړه نور مالومات لري. د آسټرالیا حکومت هغو خلکو ته د ډاډ لیکونو په چمتو کولو کار کوي چې:

* د آسټرالیا ویزه لري؛
* د آسټرالیا د بشري ویزې لپاره يي غوښتنلیک ورکړې، کوم چې کار يي نهايي کیدلو ته نږدې دي، یا د کورنۍ یا د پارتنر ویزه؛ یا
* د افغان سیمه ایزي بوختو کارکوونکیو (Afghan Locally Engaged Employees (LEE)) په توګه تصدیق شوي دي.

DFAT **به د احتیاطي تدابیرو په توګه د ټولو تصدیق شويو** DFAT **افغان** LEE **لپاره د ډاډ لیکونه چمتو کړي، کوم چې موږ پوهیږو چې د مخه په آسټرالیا کې میشت ندي.** پدي ډاډ لیک کښي به ستاسو انځور، بشپړ نوم، جنسیت، د زیږون نیټه، او د پاسپورټ شمیره شامله وي. دا لیک به ستاسو سره په پاکستان کې په پاتې کیدلو کې مرسته وکړي پداسې حال کې چې ستاسو د آسټرالیا د ویزې غوښتنلیک په پام کې نیول کیږي.

هر هغه DFAT افغان LEE چې په پاکستان کې موقعیت لري د خوندیتوب د ډاډ د ترلاسه کولو لپاره، DFAT به د پاکستان حکومت ته د ټولو تصدیق شويو DFAT افغان LEE لست شریک کړي چې موږ پوهیږو هغوي په آسټرالیا کښې موقعیت نلري.